A BIZOTTSÁG HATÁROZATA
(2005. október 28.)
a 2001/618/EK határozat Ain megyének (Franciaország) az Aujeszky-féle betegségtől mentes régiók jegyzékébe való felvétele céljából történő módosításáról
(az értesítés a C(2005) 4178. számú dokumentummal történt)
(EGT vonatkozású szöveg)
(2005/768/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 10. cikke (2) bekezdésére,
mivel:
(1)
Az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról, a betegséggel kapcsolatos információnyújtással szemben támasztott kritériumokról, valamint a 93/24/EGK és a 93/244/EKG határozat hatályon kívül helyezéséről szóló, 2001. július 23-i 2001/618/EK bizottsági határozat (2) megállapítja az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákat és azon tagállamok e betegségtől mentes területeinek jegyzékeit, ahol jóváhagyott program működik az Aujeszky-féle betegség megszüntetésére.
(2)
Az Aujeszky-féle betegség megszüntetésére vonatkozó programot Franciaországban már több éve alkalmazzák, és Ain megye szerepel azon régiók jegyzékében, amelyben egy jóváhagyott program működik az Aujeszky-féle betegség megszüntetésére.
(3)
Franciaország igazoló dokumentumokat nyújtott be a Bizottságnak Ain megye Aujeszky-féle betegségtől mentes státuszának tekintetében, amely dokumentumok tanúsítják, hogy a betegséget sikerült megszüntetni e megyében.
(4)
Ezért a 2001/618/EK határozatot ennek megfelelően módosítani kell.
(5)
Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/618/EK határozat I. és II. melléklete helyébe e határozat mellékletének szövege lép.
2. cikk
E határozatnak a tagállamok a címzettjei.
Kelt Brüsszelben, 2005. október 28-án.